શહેરી સભ્યતા વિકૃત છે, અહીં તો હસવું પણ બનાવટી છે. આટલું બોલ્યા પછી સાધુ અંદર ગયા અને ગ્રામીણ વ્યક્તિ પોતાનો સામાન લઇને બીજાની ઝૂંપડીમાં ચાલ્યો ગયો. મારે ઘરે અતિથિ પધાર્યા છે, સંત પધાર્યા છે. તેમની સેવાનો મને લાભ મળ્યો. સાંજનું પ્રતિક્રમણ પૂરું કર્યા બાદ મહારાજ બેઠા. ત્યારે એક વ્યક્તિ આવીને સાધુને પૂછે છે કે મહારાજ, મને ધર્મ સમજાવો. આટલું સાંભળીને લાગ્યુ કે આ કેવી તરસ લઇને આવ્યો છે? આપણે તો શોધવા જઇએ તો પણ આવી ધર્મની તરસવાળો વ્યક્તિ મળવો દુર્લભ થઇ જાય. જે પણ તમારી પાસે આવે તે કહે કે મારી દુકાન નથી ચાલતી કે રૂપિયા નથી આવતા. મહારાજ શું કરીએ ધર્મસંકટ છે, પરિવારમાં ક્લેશ ચાલે છે. શું કરીએ – આવી અનેક મૂંઝવણો લઇને તમારી પાસે આવે.